CELEX: C2004/284/48
Language: sl
Date: 2004-11-20 00:00:00
Title: Zadeva T-367/04: Tožba Gibtelecom Limited proti Komisiji Evropskih skupnosti, vložena dne 15. septembra 2004

20.11.2004   
            
            
               SL
            
            
               Uradni list Evropske unije
            
            
               C 284/24
            
         Tožba Gibtelecom Limited proti Komisiji Evropskih skupnosti, vložena dne 15. septembra 2004
   (Zadeva T-367/04)
   (2004/C 284/48)
   Jezik postopka: angleščina
   Gibtelecom Limited, Gibraltar, ki ga zastopata M. Llamas, Barrister in B. O'Connor, Solicitor, je dne 15. septembra 2004 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, da:
   
               —
            
            
               razglasi za nično Odločbo Komisije z dne 5. julija 2004, s katero je bila zavržena pritožba Gibtelecoma po členu 86 ES, v povezavi s členom 82 ES;
            
         
               —
            
            
               Komisiji Evropskih skupnosti naloži plačilo stroškov Gibtelecoma.
            
         Tožbeni razlogi in bistvene navedbe
   Z izpodbijano odločbo je Komisija zavrgla pritožbo tožeče stranke, vloženo 31. oktobra 1996, v kateri je le-ta zatrjevala, da je španski operater telekomunikacij, Telefonica SA, v nasprotju s členom 82 ES večkrat zlorabil svoj prevladujoč položaj, s tem da ni priznal mednarodne klicne kode Gibraltarja („350“) in s tem da je vztrajal, da se sprejmejo restriktivni pogoji za izmenjavo avtomatskega neposrednega klicnega prometa med Španijo in Gibraltarjem. Tožeča stranka je kasneje to pritožbo spremenila v pritožbo proti Španiji po členu 86 ES v povezavi s členi 82 ES, 49 ES in 12 ES, v kateri je zatrjevala, da je Telefonica ravnal po navodilih španske vlade, ki zatrjuje, da ima suverenost nad Gibraltarjem.
   V podporo svoji vlogi se tožeča stranka sklicuje na vrsto očitnih napak pri presoji izpodbijane odločbe. Po mnenju tožeče stranke se je Komisija motila pri oceni, da Telefonica ni javno podjetje ali da uživa posebne pravice v smislu člena 86 ES.
   Tožeča stranka nadalje zatrjuje, da je Španija s svojimi dejanji kršila določbe Direktiv 90/388 (1), 97/33 (2), 2002/21 (3) in 2002/77 (4) o številčenju in dostopu. Meni tudi, da je mogoče proti Španiji tožbo zaradi kršitve vložiti po členu 86 ES ne glede na to, ali so bili ukrepi, ki jih je Španija sprejela zato, da bi preprečila priznanje mednarodne klicne kode Gibraltarja s strani Telefonice, splošne uporabe.
   Tožeča stranka navaja tudi številne procesne in administrativne razloge za razglasitev ničnosti, sklicujoč se, v tem kontekstu, na kršitev zaupanja v pravo tožeče stranke, nastale kot posledica pisma, ki so ga 7. junija 2000 Španiji in Združenemu kraljestvu poslali trije člani Komisije, s katerim so od njiju med drugim zahtevali, naj najdeta rešitev glede pritožbe v zvezi s številčenjem. Tožeča stranka nadalje zatrjuje, v okviru istega tožbenega razloga, da Komisija ni ravnala nepristransko in da je kršila načelo ravnanja v razumnem roku.
   
      (1)  Direktiva Komisije 90/388/EGS z dne 28. junija 1990 o konkurenci na trgih za telekomunikacijske storitve, UL L 192, 24.7.1990, str. 10-16.
   
      (2)  Direktiva Evropskega parlamenta in Sveta 97/22/ES z dne 30. junija 1997 o medomrežnem povezovanju na področju telekomunikacij zaradi zagotavljanja univerzalnih storitev in medobratovalnosti z uveljavljanjem načel odprtosti omrežij (ONP), UL L 199, 26.7.1997, str. 32-52.
   
      (3)  Direktiva Evropskega parlamenta in Sveta 2002/21/ES z dne 7. marca 2002 o skupnem regulativnem okviru za elektronska komunikacijska omrežja in storitve (okvirna direktiva), UL L 108, 24.4.2002, str. 33-50.
   
      (4)  Direktiva Komisije 2002/77/ES z dne 16. septembra 2002 o konkurenci na trgih za elektronska komunikacijska omrežja in storitve (Besedilo velja za EGP), UL L 249, 17.9.2002, str. 21-26.